CK ออกหุ้นกู้ 5 พันลบ. ลุยขายรายใหญ่-สถาบัน 11-13 ส.ค.นี้
CK ออกหุ้นกู้ 5 พันลบ. ลุยขายรายใหญ่-สถาบัน 11-13 ส.ค.นี้
7 ส.ค. 2563

บริษัท ช.การช่าง จำกัด (มหาชน) หรือ CK ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2563 มูลค่าไม่เกิน 5,000 ล้านบาท เสนอขาย 3 ชุดจำนวนไม่เกิน 3,000 ล้านบาท และหุ้นกู้สำรองเพื่อการเสนอขายเพิ่มเติมจำนวนไม่เกิน 2,000 ล้านบาท
หุ้นกู้ชุดที่ 1 เสนอขายไม่เกิน 500 ล้านบาท อายุ 3 ปี ครบกำหนดไถ่ถอนปี พ.ศ.2566 มีอัตราดอกเบี้ยคงที่ร้อยละ 2.31% ชำระดอกเบี้ยทุกๆ 6 เดือนตลอดอายุหุ้นกู้
หุ้นกู้ชุดที่ 2 เสนอขายไม่เกิน 3,200 ล้านบาท อายุ 5 ปี ครบกำหนดไถ่ถอนปี พ.ศ.2568 มีอัตราดอกเบี้ยคงที่ร้อยละ 3.12% ชำระดอกเบี้ยทุกๆ 6 เดือนตลอดอายุหุ้นกู้
และหุ้นกู้ชุดที่ 3 เสนอขายไม่เกิน 1,500 ล้านบาท อายุ 10 ปี ครบกำหนดไถ่ถอนปี พ.ศ.2573 มีอัตราดอกเบี้ยคงที่ร้อยละ 3.50% ชำระดอกเบี้ยทุกๆ 6 เดือนตลอดอายุหุ้นกู้
โดยเสนอขายต่อผู้ลงทุนสถาบัน และ/หรือ ผู้ลงทุนรายใหญ่ ระยะเวลาเสนอขายระหว่างวันที่ 10-11 และ 13 สิงหาคม 2563 ผ่านธนาคารกรุงเทพ ธนาคารกรุงไทย ธนาคารกสิกรไทย ซึ่งเป็นผู้จัดการการจัดจำหน่ายหุ้นกู้
อันดับความน่าเชื่อถือของหุ้นกู้ที่ “A” แนวโน้มอันดับเครดิต “Stable” จากบริษัท ทริสเรทติ้ง จำกัด เมื่อวันที่ 31 กรกฎาคม 2563
บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ในครั้งนี้เพื่อชำระคืนหนี้ และ/หรือ ใช้เป็นเงินทุนหมุนเวียนของบริษัท ตลอดจนเพื่อรองรับการลงทุนของโครงการสาธารณูปโภคขั้นพื้นฐานทั้งในประเทศและต่างประเทศ ระยะเวลาที่ใช้เงินโดยประมาณภายใน 2 ปี